Catalunya lidera els contractes públics de l’antivirus rus prohibit pels EUA | Tecnologia | EL PAÍS Catalunya\nCatalunya lidera els contractes públics de l’antivirus rus prohibit pels EUA\nKaspersky Lab té 38 treballadors a Espanya, un 1% de la xifra global\nBarcelona 27 DES 2017 - 12:02\tCET\nUna vintena d'organismes públics espanyols, especialment a Catalunya, utilitzen algun programa de Kaspersky Lab, companyia russa popular pel seu antivirus informàtic, tot i que aquests productes van ser vetats fa tres mesos a les agències governamentals dels Estats Units per sospites d'espionatge procedent de Moscou. Les administracions espanyoles es desmarquen d'aquesta mesura. La majoria rebutgen reaccionar-hi o es remeten al fet que el Govern espanyol no ha donat cap recomanació al respecte. La companyia afirma que les acusacions d'espionatge són falses i assegura que no ha notat cap repercussió en la cartera de clients a Espanya. Tot això, en el mateix període temporal en el qual les xarxes d'ingerència russa han centrat la seva activitat a Catalunya aprofitant la pugna sobiranista.\nAls portals de contractació pública estatals, que ofereixen la base de dades dels últims sis anys, apareixen uns 25 contractes on consta el nom de Kaspersky per un valor total d'aproximadament 1,2 milions d'euros. Tots els que estan adjudicats es van concedir a empreses distribuïdores. Això no vol dir que no hi hagi més organitzacions públiques que utilitzin el programari de segell rus. Segons experts en ciberseguretat consultats, com menys sàpiguen els hackers sobre les defenses que es tenen, més els costarà atacar-les. Aquest fet pot explicar que algunes adjudicacions es publiquin sense esmentar eines específiques.\nEl Centre de Seguretat de la Informació de Catalunya (Cesicat) va adjudicar aquest trimestre un contracte de 783.142 euros en el qual no s'especifica el nom de cap eina concreta contra atacs informàtics. El mateix passa amb una adjudicació de l'Ajuntament de Barcelona de 312.180 euros, que té com a objectiu protegir les dades corporatives. La Secretaria de Telecomunicacions, preguntada per aquest diari, rebutja especificar quines solucions d'antivirus utilitza la Generalitat de Catalunya. No obstant això, les polítiques en aquest sentit són dispars. La Diputació de Sevilla es presenta obertament com un cas d'èxit de més d'una dècada de durada en un document corporatiu de Kaspersky Lab. Al mateix web també apareixen Telefónica i la Policia de Londres, entre d'altres.\nEls antivirus accedeixen als arxius privats\nEls antivirus són programes que analitzen periòdicament tots els arxius de l'ordinador i es van connectant als servidors on hi ha les bases de dades amb tots els possibles atacs. Aquest programari té accés al sistema d'arxius local perquè de tant en tant envia mostres d'arxius infectats per detectar desviacions que defineixen el comportament dels virus. Per aquest motiu, gestionen part de la informació que protegeixen i això pot justificar la factibilitat de les sospites dels EUA.\nKaspersky Lab té 38 treballadors a Espanya, un 1% de la xifra global, i alguns col·laboradors. La seu oficial que apareix al web corporatiu és la de Madrid, on es concentra bona part de la plantilla: 33 treballadors. No obstant això, la companyia russa també té oficina a Barcelona, on treballen dos analistes de l'equip d'investigació internacional i tres comercials. La de Catalunya té una plantilla similar a la de Lisboa, formada per sis persones. A la capital catalana Kaspersky Lab està situada a l'Edifici Imagina, propietat de Mediapro i on en els últims mesos s'han fet actes relacionats amb el desafiament sobiranista, com el debat de la BBC o la roda de premsa del Govern català posterior al referèndum il·legal de l'1 d'octubre. El 70% dels clients de Kaspersky Lab a Espanya són empreses i administracions ―la companyia no ofereix la dada desglossada― i la resta correspon al sector domèstic.\nEl Departament de Seguretat dels EUA va mostrar la seva preocupació "pels llaços entre alguns oficials de Kaspersky i la intel·ligència russa". Acusa el fundador de la companyia, Ievgueni Kasperski, de passar informació al Servei de Seguretat Nacional (FSB) de Rússia. "Hem ofert al Govern dels EUA la possibilitat que vegin el nostre codi font i no han estat capaços d'aportar cap prova", denuncia la companyia, que arran del veto ha anunciat que obrirà "tres centres de transparència d'aquí a finals del 2020".\nA Espanya hi ha diversos ens públics que segueixen confiant en el software vetat a l'altra banda de l'Atlàntic. "A l'Escola d'Organització Industrial fem servir Kaspersky perquè el considerem un dels millors productes actualment al mercat", assegura una portaveu de la fundació pública de Madrid. "Seguirem les recomanacions del Govern d'Espanya en aquest sentit, si és que n'hi ha", conclou. En la mateixa direcció s'expressa la Diputació de Sevilla, que afegeix: "No hem de mantenir cap opinió sobre les decisions d'altres països". La Confederació Hidrogràfica del Segura, que també utilitza l'antivirus, tampoc vol entrar a valorar el tema. Els serveis informàtics de Guipúscoa, IZFE, han publicat recentment un anunci de contractació per renovar les llicències de l'antivirus rus en el qual queda subratllada l'estabilitat de l'eina.\nL'Administració Oberta de Catalunya, que s'encarrega de la digitalització de la burocràcia de la Generalitat, també utilitza Kaspersky, i sobre el veto nord-americà respon: "No tenim cap valoració a fer sobre aquesta notícia publicada a EL PAÍS". El mateix passa amb el Servei Meteorològic de Catalunya: rebutgen fer declaracions. L'Ajuntament de Cerdanyola del Vallès, amb alcalde de la CUP, veu el veto de Kaspersky com "un joc entre governs de boicotejar productes d'altres", en paraules del cap de secció de Sistemes, Miquel Morales, que destaca els "bons resultats" de l'aplicació.\nEl Consell Comarcal de la Conca de Barberà, governat per ERC, va deixar d'utilitzar l'antivirus Kaspersky fa un any i mig. No obstant això, el canvi "no va estar vinculat a cap condició externa". L'Ajuntament de Gavà, socialista, al·lega que no té "cap motiu per perdre la confiança amb el fabricant" perquè no han rebut mai cap indicació per part del Centre Criptològic Nacional (CCN-CERT) en contra de la utilització del producte. De fet, el CCN-CERT va agrair fa unes setmanes la participació de Kaspersky Lab en unes jornades de ciberseguretat. Preguntat per la mesura de l'Executiu de Donald Trump, l'Institut Nacional de Ciberseguretat també rebutja posicionar-se sobre el tema.\nLa maquinària d’ingerències russa penetra la crisi catalana


Vic 10 | Read On | Festival de literatures i arts infantil i juvenil\nVic 10 | Read On\nFLIC VIC | READ ON\nJoves i escriptors es troben en línia per crear i compartir experiències literàries\nEls alumnes dels instituts participants al FLIC formaran part del procés creatiu de l’escriptor Jordi Folck, en aquesta proposta emmarcada al projecte europeu Read On Joves Lectors: “Save my story”. I si aquest personatge…? Què passa si de sobte…? Com acabarà aquesta història? Ho descobrirem a la plataforma online Read On!\nJordi Folck ( Reus, 1961) és llicenciat en Ciències de la Informació (periodisme i publicitat), escriptor i dramaturg amb 29 llibres publicats, 11 premis literaris i més de 700 fòrums des de l’any 2002, amb interessants títols per a públic juvenil. També és professor d’escriptura creativa i de creativitat publicitària a diverses universitats catalanes (2006-2014) i porta un blog creativitat i escriptura.\nA vegades quan llegim un llibre ens venen ganes de preguntar l’autor/a coses sobre el llibre, els seus personatges, els paisatges, l’acció… o fins i tot sobre la seva pròpia vida i professió. Doncs ara ho podreu fer! Us convidem a entrevistar-vos amb la Care Santos, una de les autores de literatura juvenil més reconegudes del nostre país.\nCare Santos Care Santos va començar a escriure als 8 anys i des de llavors no ha deixat de fer-ho ni un sol dia de la seva vida. Ha publicat deu novel·les, sis llibres de relats i una nombrosa obra per a joves i infants. En aquest terreny, és una de les autores més llegides del nostre país, i la seva obra ha estat traduïda a més de 20 idiomes. El 2014 va guanyar el Premi de les Lletres Catalanes Ramon Llull amb la novel·la Desig de xocolata. Ha obtingut, a més, els premis Edebé, Gran Angular, Ramon Muntaner i Protagonista Jove.\nA la proposta de l’Book Advising, un gran expert en literatura infantil i juvenil farà recomanacions literàries personalitzades a tots els joves lectors/es que vulguin escriure’l. En aquesta consultoria de lectura virtual, els participants poden enviar missatges mitjançant la plataforma Read On i obtindran consells de lectura a mida. Una excel·lent manera de conèixer nous autors i històries i ampliar els horitzons de lectura.\nGermán Machado (Montevideo, Uruguay, 1966) és escriptor, gestor cultural i llibreter especialitzat en llibres per a nens i joves a la llibreria El Petit Tresor de la ciutat de Vic. Ha publicat llibres de poesia, de narrativa i llibres àlbum a Uruguay, Argentina, Brasil, Mèxic, Itàlia i Espanya. Actualment viu a Taradell.


Conferencia Programari Lliure com a un nou element de la Responsabilitat Social Empresarial (RSE) | Marble Station\nConferencia Programari Lliure com a un nou element de la Responsabilitat Social Empresarial (RSE)\nMonday 3 April 2006 Català, Tecnologíamarble\nEl proper Dissabte 8 d’Abril a les 16:00 participo (en representació de GPL Tarragona) a la ronda de conferencies de la Reus LAN Party que tindrà lloc al Palau de Fires i Congressos de Reus (com arribar?). Aquest any les conferencies estan obertes gratuïtament a tothom i s’enfoquen més cap a empreses i particulars.\nDades sobre la xerrada:\nData Dissabte 8 d’Abril a les 16:00\nLloc Palau de Fires i Congressos de Reus (com arribar?).\nTítol “Programari Lliure com a un nou element de la Responsabilitat Social Empresarial (RSE)”\nDescripció “La RSE és la contribució activa i voluntària de les empreses cap als seus grups d’interès o Stakeholders, al EEUU ja fa algun temps que va agafant força però a Europa (i en especial al nostre país) encara anem una mica enrederits. Es té tendència a pensar que la RSC només es per gran empreses, quan aquesta no té perquè ser la realitat. La RSC pot repercutir molt positiva a la reputació de qualsevol empresa (gran o petita) i en conseqüència, aportar una important millora a la rendibilitat del negoci.\nTot i que ja fa temps que es parla de RSE, fins ara no s’ha tingut en compte que el Programari Lliure podria jugar un paper molt important com un element més. Aquesta serà la perspectiva que es vol donar als assistents per tal de veure totes les possibilitats que s’ofereixen.”\nLlistat complet d’activitats de la RLP\n← Sintonizadora de TV en Ubuntu\tSa.bros.us 1.5, un del.icio.us personalizado para nuestra web →


IB3 | COSTELLES ALTES DE PORC AMB MEL I SOBRASSADA\nCOSTELLES ALTES DE PORC AMB MEL I SOBRASSADA\nPer a les costelles.-\n•\t1 costellam alt de porc\n•\tHerbes aromàtiques\nTallau el costellam de porc per la meitat.\nCondimentau-lo amb sal, pebre bo i pebre bord.\nPosau a bullir el costellam dins una olla amb molta d’aigua.\nIncorporau les verdures tallades dins aquesta mateixa olla.\nAfegiu-hi les herbes aromàtiques i deixau-ho coure tot a foc suau devers dues hores.\nRetirau el costellam de l’olla i deixau-lo refredar.\nPer a la melassa.-\n•\t200 g de mel\n•\t1 c.s. de salsa d’ostres\n•\t1 c.c. de gingebre ratllat\nSofregiu lleugerament la sobrassada a foc suau.\nAfegiu-hi la resta de ingredients i deixau-los coure a foc suau devers 15 minuts.\nRetirau la paella del foc i colau la melassa. Reservau-la fora del foc.\n•\t8 tallades de bacó fumat\nTallau els plàtans en quatre trossos més o manco regulars\nFeis un forat a cada tros de plàtan.\nOmpliu el forat fet als plàtans amb un poc de sobrassada.\nEmbolicau cada tros de plàtan amb una tallada de bacó.\nAguantau el tros de bacó amb una broqueta o un escuradents.\nSaltau els plàtans dins una paella amb un poc d’oli d’oliva fins que quedin daurats.\nReservau-los en un lloc calent fins el moment de servir-los.\nPintau els costellams amb la melassa de sobrassada.\nPosau-los al forn 25 minuts a 200º C.\nServiu les costelles amb el plàtans saltats i una ensalada verda.


Familyar al Mobile World Congress de Shanghai - Impulsa, la plataforma que connecta fabricants i administració local\nFamilyar al Mobile World Congress de Shanghai\nFamilyar és una plataforma que facilita la comunicació entre les entitats socials, la gent gran i els seus familiars. L'objectiu d'aquesta és evitar la solitud i l'aïllament social de la gent gran, creant motivació i benestar emocional.\nDes de fa dos anys que ha participat al 4YFN (4 Years From Now) del Mobile World Capital i aquest any 2016 ha estat convidada a participar al Mobile World Congress de Shanghai del 29 de juny a l’1 de juliol.\nFamilyar és una de les 16 empreses espanyoles que acompanyaran a la delegació del MWCapital. La proposta, impulsada juntament amb el Ministeri d’Indústria, Energia i Turisme a través de la Secretaria d’Estat de Telecomunicacions i per a la Societat de la Informació, la Generalitat de Catalunya, amb ACCIÓ, i l’Ajuntament de Barcelona, representat per Barcelona Activa, mostra el potencial del sector tecnològic espanyol i promou la creació de sinèrgies amb els agents locals i aborda les oportunitats de creació de negoci al continent asiàtic.\nFamilyar presentarà l’aplicació mòbil per cuidar de les persones grans i en especial donarà a conèixer com els ajuntaments poden estar en contacte amb els ciutadans de major edat i les seves famílies, per tal que la gent gran rebi l'assistència i informació que necessiten per fomentar l’envelliment actiu a l’hora que els fa formar part del seu entorn social i familiar.\nFamilyar proporciona a les entitats un canal de comunicació eficaç que els permetrà enviar informació, de forma massiva o individualitzada, a les persones grans i els seus familiars. Podran notificar alertes en el moment oportú, enviar consells sobre benestar i salut o planificar activitats en un calendari compartit. La plataforma permet oferir un seguiment i una atenció propera amb videotrucades, un a un o entre diversos participants.\nLes entitats poden formar part de les xarxes creades pels familiars o construir-ne de noves, el que permet una posta en marxa ràpida i econòmica.\nFamilyar és l’eina que proporciona ajuda a les entitats que treballen per dinamitzar i afavorir l’envelliment actiu i la inclusió social.


Organització | LleidaLanParty\nTramès per adminllp a Dv, 04/04/2008 - 23:08.\nNatsumi ens fa arribar el tall que la Manyana TV va mostrar a les seves notícies de la recent presentació de la LLP a la premsa, a l'edifici de l'Imac.\nEl tríptic definitiu\nTramès per adminllp a Dm, 25/03/2008 - 14:09.\nAquí teniu en un resum molt vistós, fet pel col·laborador\nTitoworld, del que serà la party 2008\nTramès per adminllp a Dc, 05/03/2008 - 12:49.\nSegons anem avançant amb la Party, també anem avançant amb noves activitats que s'incorporen a l'agenda. Així que en aquest formulari hi trobareu les noves activitats que es realitzen. Segons sortin noves les afegirem i us avisarem amb una noticia.\nVosaltres com a participants, podreu omplir aquest formulari tantes vegades com vulgueu, però vigileu! ja que es quedaran registrades les últimes dades que hi heu introduït (per exemple, si ompliu el formulari per primera vegada i seleccioneu el joc de PES, però torneu a omplir una segona vegada el formulari, sense seleccionar aquest joc, voldrà dir, que no hi desitgeu participar, quedant registrada la última selecció que heu realitzat).Apuntar-se a aquests nous jocs no té cap cost addicional sobre l'entrada de la Lleida Lan Party.\nUn cop heu validat el formulari el sistema us enviarà automàticament un email on hi figuraran les vostres dades i els jocs o activitats escollits.\nEn cas de dubtes, podeu enviar un formulari de contacte.\nConferències a càrrec de spidey: Les habilitats neurològiques implicades en els videojocs\nEl videojoc com a eina de desenvolupament i formació\nRol: Partida de Rol Narratiu\nPartida de Rol en viu\nArena de cavallers\nGinkana Star Wars\nTallers de Dremel: Dremel & modding\nComo hacer un buen modd\nTallers de Future Works: Competició d'Overclocking\nConcurs de Casemod\nConcurs de Casecon\nSorteig i taller de pintura i aerografia\nTallers de Retroacció: Taula redona: Recreando sueños: el yin y el yang de las máquinas arcade\nTaller: Una recreativa de museo\nTaller: Mundos emulados, mundos preservados\nTorneig Retro: Torneig Guilty Gear PS2\nTorneig Capcom Vs SNK: PS2\nTorneig Stret Figter Alpha PS1\nTorneig KOF XI PS2\nVideojocs Otaku: Torneig Goldeneye/Perfect Dark nintendo 64\nTorneig Naruto 4 game cube\nNormes crèdit lliure elecció UDL\nTramès per organitzacio a Dg, 02/03/2008 - 18:49.\nSi ets estudiant universitari, aquesta notícia t'interessa! Us comuniquem que està pactat un crèdit de lliure elecció amb la UdL per a aquells que assistiu a la Party.\nPer tal d'aconseguir-lo, haureu de realitzar una sèrie d'activitats a la Party, relacionades amb realitzar tasques distribuides en dos blocs, amb un treball previ a la party i un treball durant la party:\nHeu d'escollir 3 hores de la opció A i 3 hores de la opció B, aconseguint així 6 hores de treball per aconseguir el crèdit.\nA. treballar previ party\n3 hores dijous tarda, de 6 a 9\n3 hores divendres de 10 a 1\nB. treballar a la party\n3 hores dissabte tarda de 6 a 9\n3 hores diumenge matí de 9 a 12\nAixí que els que hi esteu interessats, marqueu a la casella de la\ninscripció que esteu interessats en l'obtenció del crèdit de lliure\nblog de l'usuari organitzacio\nConcurs youtube 2008\nTramès per coordinador a Dg, 24/02/2008 - 19:00.\nAquest any el concurs de vídeos de Youtube consistirà en enviar links dels millors vídeos de Youtube.\nEls heu de triar repartits en 4 categories:\n- humor: "Selecció Youtube Humor"\n- vídeos musicals: "Selecció Youtube Vídeos Musicals"\n- bufetades: "Selecció Youtube Bufetades"\n- de tota mena: "Selecció Youtube de tot"\nEls vídeos seran revisats per comprovar que el seu contingut s'ajusta al concurs\ni les classificacions, i publicats als canals especials de Youtube que posarem\na la web i que després projectarem a la party en directe, dins l'agenda d'esdeveniments.\nAl concurs tan sols hi poden participar els inscrits a la Party. A més a més, el vídeo amb el que vulgueu participar només pot haver estat enviat un sol cop, ja sigui per vosaltres o per algun altre participant, prevenint així conflictes a l'hora d'assignar els premis. Això si, podeu enviar tants vídeos com vulgueu!\nEs donaran 12 premis, repartits en 3 per als millors de cada classificació (humor, musicals, bufetades i de tot):\n1. Pack d'adhesius del marcianet de la party per decorar la teva habitació. Tenint un aspecte semblant al de la següent fotografia\n2. Catifeta gamer pel ratolí "TnB SUPREM FXIII gamer mouse pad"\n3. Hub USB escalfa-tasses TnB\nLa data final de l'enviament de links és el dia 14 d'abril.\nLa tria dels vídeos guanyadors es realitzarà abans de la Party.\nEls guanyadors s'anunciaran a la web, i els premis es donaran a l'entrega de premis de la Party.\nNous continguts per a que promocioneu la LLP\nTramès per adminllp a Dg, 24/02/2008 - 17:52.\nAl apartat del menú de grafismes i premsa trobareu dos nous submenú amb nous continguts pel vostre ús i promoció de la Party. En els nou material podeu trobar:\n- Fons de pantalla, de mà de'n TitoWorld i de'n Setsuna\n- Banners promocionals, per a que des de les vostres webs publiciteu la LleidaLanParty\n- Icones per al msn\n- i fins i tot un simpàtic mp3 fet pel Titoworld.\nLa LLP a la Fira de la FP\nTramès per adminllp a Dj, 21/02/2008 - 11:58.\nTots aquells que aneu a la fira no us descuideu de passar per l'stand d'informàtica.\nAllà trobareu informació general de la party i els nostres paquitos, amb els que podreu fer unes partides amb els jocs més clàssics.\nTramès per coordinador a Dc, 20/02/2008 - 21:10.\nHem rebut pagaments de la inscripció amb noms que no concorden amb cap participant de la llista de la Lleida Lan Party. Intentem posar-nos en contacte amb la gent que creiem que pot ser la que ha fet aquell pagament, però us recordem que és MOLT IMPORTANT que el pagament es faci amb el nom del participant i número d'inscripció, que és precís i únic.\nPS: Ja de pas us adelantem també que ja som més de 100 inscrits en aquesta nova edició :)\nTramès per coordinador a Dll, 18/02/2008 - 22:03.\nHola a tots. A que ja teniu ganes de tenir l'adhesiu de la LLP 5 que regalarem\na tots els participants? Cada marcianito es pot empegar independentment per personalitzar\ndes del mòbil fins qualsevol llibreta o el que sigui.\nAquí teniu la foto dels adhesius:\nLa Lleida Lan Party a la fira d'FP\nTramès per coordinador a Dll, 18/02/2008 - 19:49.\nEls propers dies 21, 22 i 23 de febrer es celebrarà a la fira de Lleida una nova edició de la fira de la formació professional. Estarem presents a l'stand d' informàtica, on posarem a l'abast dels visitants els nostres "paquitos" per a que puguin jugar un ratet, tot fent promoció de l'event amb cartelleria.\nPer a més informació visiteu la seva web http://www.firadelleida.com/ft/cat/index.asp\nfa 2 setmanes 23 minuts\nLlistat dels últims usuaris registrats conectats. Actualment hi ha 1 usuari i 19 visitants en línea.


Merkel amenaça de prohibir els mítings de polítics turcs a Alemanya - Diari de Girona\nLa cancellera exigeix que els actes se cenyeixin als «principis de la Constitució» que regeixen al seu país\nAbe i Merkel examinen un dron a Hannover. Focke Strangmann/efe\nLa cancellera alemanya, Angela Merkel, va instar Turquia a posar fi a les comparacions amb el nazisme i va amenaçar de prohibir els mítings amb polítics turcs a Alemanya si no se cenyeixen als «principis de la Constitució» del país. «Em remeto a la meva frase que les comparacions amb el nazisme per part de Turquia han de cessar sense excuses que valguin», va afirmar Merkel, en una compareixença conjunta amb el primer ministre japonès, Shinzo Abe, a Hannover.\nLa cap del Govern va al·ludir així a les reiterades advertències llançades per ella mateixa o per membres del seu gabinet arran de les repetides acusacions del president de Turquia, Recep Tayyip Erdogan, contra Alemanya, a la qual imputa «pràctiques nazis».\n«Lamentablement, aquestes comparacions no s'han aturat i el Govern alemany no tolerarà que es trenqui aquest tabú sense tenir en compte el dolor de les víctimes del nacionalsocialisme», va afegir Merkel, després que el passat cap de setmana Erdogan l'acusés directament a ella d'«actuar com els nazis».\nLa cancellera es va remetre, a continuació, a una nota verbal del Ministeri d'Afers Exteriors a Ankara en què s'alertava que els mítings de polítics turcs només s'autoritzaran si es cenyeixen a les lleis i principis constitucionals del país. «En cas contrari, el Govern revisarà les autoritzacions·, va indicar Merkel.\nA diferència del que ha passat a Holanda, on l'Executiu del primer ministre Mark Rutte va prohibir explícitament aquests mítings, a Alemanya no hi ha hagut fins ara un veto general, encara que sí que s'han impedit alguns actes al·legant raons de seguretat.\nEn la nota verbal d'Exteriors, Berlín comunicava a Ankara l'autorització per celebrar també a Alemanya el referèndum sobre la reforma constitucional impulsada per Erdogan i que implantaria en aquest país un sistema presidencialista. A Alemanya resideixen uns 1,4 milions de germanoturcs amb dret a participar en aquesta consulta.


Florida Grup Educatiu renova la seua identitat corporativa amb motiu del seu 40 aniversari - Florida Centre de Formació\nFlorida Grup Educatiu renova la seua identitat corporativa amb motiu del seu 40 aniversari\nBy mtmoreno25 setembre, 2017Notícies\nFlorida Grup Educatiu renova la seua identitat corporativa amb motiu del seu 40 aniversari. Una nova imatge que simbolitza la transformació que la cooperativa d’ensenyament, 100% valenciana, ha experimentat durant aquestes quatre dècades. La identitat visual de la cooperativa és el fruit d’un llarg procés de recerca i treball en el qual ha participat l’equip del centre, alumnat i famílies. Amb aquest restyling, Florida Grup Educatiu es consolida com a referent en el sector i reforça la seua capacitat formativa des dels 0 fins als 100 anys.\nEl director general de Florida Grup Educatiu, Enric Luján, ens desgrana com ha sigut el procés de transformació d’una imatge corporativa que transmet l’essència d’una cooperativa que acompanya a les persones en el seu procés formatiu i manté una visió global.\nQuins motius o objectius han portat a Florida Grup Educatiu a canviar la seua imatge corporativa? S’ha decidit que havia de fer-se enguany per algun motiu especialment?\nFlorida Grup Educatiu renova la seua identitat corporativa amb motiu del nostre 40 aniversari. Des dels nostres inicis, hem evolucionat i ampliat la nostra oferta formativa fins a convertir-nos en un centre de referència en el sector. En el nostre procés de transformació hem acompanyat a la societat i al nostre entorn fins a arribar a ser un centre de formació per a tota la vida. Cobrim una oferta educativa de 0 a 100 anys i creiem que després de 40 anys formant persones és moment de mostrar al món el nostre compromís renovat amb l’educació, els valors cooperatius i el respecte al nostre entorn. Després de quatre dècades podem dir que som referents per diversos motius: Som una cooperativa 100 per 100 valenciana, amb una visió global i innovadora i la nostra nova imatge és un clar reflex d’açò.\nQuè és el que volen transmetre amb aquesta nova imatge?\nAmb aquesta nova identitat corporativa Florida Grup Educatiu vol reforçar el seu posicionament en el sector de l’educació. Volem transmetre el profund canvi que aquesta cooperativa d’ensenyament valencià ha experimentat durant aquests 40 anys de vida. El projecte de branding desenvolupat és el resultat de la combinació d’un escut, que representa el símbol d’una institució consolidada que aporta coneixement per al desenvolupament de les persones, i una flor del taronger que és un dels elements que simbolitza l’arrelament d’aquesta institució als seus orígens en la comarca de l’Horta. En definitiva, la nostra aposta és la d’una identitat corporativa més visual, que transmet el valor d’un grup educatiu arrelat a la història valenciana i a la seua missió de fer florir a les persones. Una unió de conceptes que impulsa l’experiència de Florida Grup Educatiu com a cooperativa d’èxit, que acompanya en la formació de professionals, potenciant les seues capacitats d’iniciativa, autonomia i creixement personal, per a aconseguir una òptima inserció social i laboral.\nQuina empresa o companyia ha sigut l’encarregada de desenvolupar-la?\nL’empresa amb la qual hem treballat aquesta innovadora solució gràfica és Martínez Branding. Ha sigut un procés laboriós en el qual, no solament hem tingut en compte l’experiència dels seus professionals, sinó que també hem analitzat la transformació de la marca amb el col·lectiu de persones que formen part d’aquesta cooperativa. En aquest procés, com dic, hem participat nombroses persones en diferents fases. S’ha desenvolupat una auditoria de marca, mitjançant enquestes i dinàmiques de treball amb l’alumnat, les famílies i representants de totes les àrees i alguns serveis. També s’ha identificat la personalitat de marca i la seua idoneïtat per a competir en l’entorn actual i s’han consensuat els atributs i valors de la imatge renovada del grup educatiu. El resultat de tots aquests processos és el d’una marca que transmet una imatge jove, recordable i innovadora, amb una tipografia adaptada al segle XXI, que reforça la idea que som un grup consolidat.\nQuant ha invertit Florida en aquesta imatge?\nMés enllà de parlar de xifres, considere que és important parlar de l’esforç comú de totes les persones que s’han implicat en aquest procés de canvi. Un procés que encara segueix en marxa amb la renovació dels nostres espais i la millora de l’experiència de l’usuari. Per a Florida Grup Educatiu és fonamental que el nostre alumnat tinga una experiència única i satisfactòria.\nQuines directrius ha rebut aquesta companyia per a desenvolupar aquesta nova imatge?\nEls nostres objectius per a abordar el canvi d’identitat corporativa s’han centrat a transmetre a la societat que som un grup consolidat, amb 40 anys d’experiència, que mantenim les nostres arrels d’arrelament al nostre entorn més pròxim, però que hem arribat al segle XXI assumint els reptes de la societat del coneixement i amb una perspectiva global. Aquesta transformació es resumeix en el concepte GLOCAL, que uneix el global, com a centre integrat en un món globalitzat amb un clar esperit d’internacionalització, i el local, com a grup 100% valencià que ofereix coneixement i talent al seu entorn més proper.\nQuant ha durat el procés?\nEl procés es va abordar fa més d’un any amb la fase prèvia d’entrevistes a les persones que conformen la nostra organització. A partir d’aquests valors, es van definir els atributs que pretenem transmetre i s’ha procedit al disseny de la marca, moment en el qual ja s’ha incorporat Martínez Branding.\nCom s’ha anat forjant la nova imatge?\nCom li comentaba, ha sigut un camí laboriós en el qual hem volgut integrar al màxim nombre de persones. Volíem que el resultat fóra el fruit de la reflexió de persones que conformen aquesta organització, a més dels usuaris, és a dir, l’alumnat del centre i de les famílies. Creiem que totes aquestes impressions són importants en un procés tan decisiu per a una empresa com el canvi d’identitat corporativa. Gràcies a aquest treball previ, crec que hem aconseguit una imatge amb la qual s’identifica el col·lectiu de Florida i el seu alumnat.\nQui han sigut els encarregats de liderar aquest procés des de Florida?\nAquest procés forma part del nostre pla estratègic i ha suposat tot un repte en la nostra organització. Hem volgut fer coincidir el nostre canvi d’imatge amb el nostre 40 aniversari. L’equip de Màrqueting ha sigut l’encarregat de donar resposta a les necessitats que s’han plantejat durant tot el procés, que en aquest moment encara segueix en marxa. Ens trobem en una etapa important de la nostra història, en la qual gaudim de 40 anys d’experiència en el sector però mantenim la mateixa frescor i esperit d’innovació amb el qual vam nàixer. Aqueixa és l’essència del nostre projecte i així ho transmetem en les nostres aules. Florida és un clar exemple de la transformació d’una societat que reclama un model educatiu com el que oferim. Un model disruptiu, centrat en l’alumnat, sempre lligat a l’entorn i les demandes del mercat. Florida Universitària, per exemple, és sinònim d’Universitat del futur i açò és el que transmetem amb la nostra nova identitat corporativa. Som un Grup que manté la innovació com a base per a superar les expectatives que requereix la societat del coneixement. Aquest procés implica canvis en els mètodes tradicionals d’ensenyament-aprenentatge cap a un model més flexible i ajustat a la realitat. Per aquest motiu hàgem decidit que aquest era el millor moment per a mostrar-li-ho a la societat.\nPer què s’han triat aqueixos colors i no uns altres?\nEls colors que ara identifiquen a Florida Grup Educatiu són el roig i l’ocre dos tons molt característics de la simbologia valenciana. Tots dos es transmuten en altres opcions cromàtiques, que poden ser emprades pels diferents segments del grup, mantenint la integritat de la identitat corporativa, que també inclou un logotip específic per al nostre 40 aniversari.\nCom s’està duent a terme el procés d’implantació?\nHem volgut que la nova imatge de valor a tots els projectes que integra Florida Grup Educatiu en el seu 40 aniversari. Eixa versatilitat encaixa amb la diversitat de projectes i serveis del grup, que inclouen Florida Secundària, Florida Universitària, Xúquer Centre Educatiu, Ninos Escoles Infantils i Fundació Florida. Per a aconseguir aquesta integració, hem aprofundit molt en la fase d’anàlisi i recerca per a donar solucions de cobranding para tots els productes i serveis integrats en la marca Florida Grup Educatiu. Actualment, vam seguir treballant en la progressiva millora de la identitat ambiental dels espais del campus i la resta de les nostres instal·lacions perquè estiguen alineats amb l’estratègia d’identitat visual i els seus valors.


El primer alcalde que es nega a celebrar la consulta sobiranista | Catalunya | EL PAÍS Catalunya\nEl desafiament independista\nEl primer alcalde que es nega a celebrar la consulta sobiranista\nEl batlle socialista de Gimenells i Pla de la Font assegura que els ciutadans l'acusen de fracturar la convivència\nMadrid 7 SET 2017 - 23:08\tCEST\nDante Pérez, alcalde de Gimenells.\nA les 9.00 d'aquest dijous ha arribat al correu electrònic de l'Ajuntament de Gimenells i Pla de la Font una carta signada pel president de la Generalitat, Carles Puigdemont, i pel vicepresident, Oriol Junqueras. Immediatament, la secretària l'ha imprès i l'ha mostrat a Dante Pérez, l'alcalde socialista d'aquesta localitat. La missiva anunciava l'aprovació de la llei de convocatòria del referèndum i, a més, informava que disposarien dels espais públics del Consistori per a la consulta de l'1 d'octubre. Li donaven 48 hores per presentar queixes o preguntes, però Pérez no n'ha necessitat ni una. A les 9.30 els ha enviat la seva negativa. "Com a govern en majoria absoluta, he fet el que he considerat, sense haver de consultar-ho ni amb el PSC", apunta.\nGimenells i Pla de la Font és la primera localitat, de les 948 que té Catalunya, que s'ha negat a cedir els edificis públics per al referèndum. Aquesta població lleidatana fronterera amb l'Aragó té prop de 1.100 habitants i està governada per Pérez des del 2015. "Els ciutadans m'acusen d'haver fracturat la convivència del poble, però els únics que l'han fracturat han estat els separatistes", sentencia. Després del seu anunci, l'han seguit altres localitats com Tarragona, davant de la immensa majoria que ha mostrat la seva conformitat amb la carta.\nEl 2016, Pérez ja va ser al punt de mira quan va decidir posar una bandera d'Espanya al centre cultural del poble. La va col·locar a la zona oest de l'immoble, de cara a la província de l'Aragó. Mentrestant, a la façana est, orientada a Catalunya, hi havia una senyera. "Només volia mostrar la realitat dels ciutadans del poble i incloure totes les opinions", explica. No obstant això, aquest gest es va rebre com una provocació per part d'alguns mitjans de comunicació i la bandera va desaparèixer una nit. En els propers mesos, la vol tornar a posar, però aquesta vegada amb la catalana, "per demostrar que la convivència és possible".\nAquest llicenciat en Empresarials prové d'una família dedicada a la política. Tant el seu avi com el seu pare van ser alcaldes de Gimenells en llistes independents. Pérez va aparèixer per primera vegada a la candidatura del PSC el 2011 com a número tres, i el 2015 ja com a candidat a l'alcaldia. En aquestes eleccions va obtenir 309 vots, davant dels 247 de CiU i els 44 del PP. Amb ells va aconseguir cinc escons, un més que Convergència.\nEncara que la Generalitat ha anunciat que la celebració del referèndum seguirà endavant, Pérez només espera que el Govern espanyol actuï i defensi la Constitució. "Sé que em jugo el meu lloc, però és el que havia de fer com a ciutadà català", explica, mentre afegeix que, si guanya el sí, "a Catalunya desapareixerà el seny i es convertirà en un Estat autoritari". Malgrat tot, no es planteja abandonar Gimenells perquè, argumenta, mai podria deixar de ser català.


Bon futbol sense gols - ceeuropa.cat\n18 Març 2018\tÀngel Garreta\nDuel molt competit Àngel Garreta\nLliga · Jornada 30 · 17/03/18 · 12 hores · Mpal. Pobla de Mafumet · 100 espectadors\nDes de fa anys, els duels entre l'Europa i el filial del Nàstic de Tarragona no decepcionen. Segurament ha faltat el gol -a totes dues bandes- per arrodonir un partit molt treballat, meritori i tàcticament molt precís de les dues formacions. Amb tot, aquesta bona matinal de futbol manté tots dos equips molt vius en la lluita per la zona alta. En el cas de l'Europa, a 4 punts del play-off a falta de 24 per disputar.\nInici d'encontre amb una ocasió per a l'Europa al primer minut en una centrada de David Jiménez que Pluvins, posant la punta de la bota al vèrtex de l'àrea, ha tocat però no ha desviat suficient com per agafar la pilota la direcció de la porteria. Aquesta s'ha perdut per la línia de fons a tocar del pal llarg.\nLa possessió de la pilota i el pes ofensiu de l'encontre s'han anat repartint al llarg de tot el matx a cada bàndol. L'Europa és qui ha gaudit de més arribades durant els 20 primers minuts, però sense opcions clares, només dues tímides rematades de David Jiménez, una massa alta i l'altra fluixa i centrada, fàcil pel porter Perales. El local Adrián, al minut 23, ha tingut la primera dels grana amb un xut que ha sortit per sobre el travesser.\nLa més clara del primer temps ha caigut del cantó de la Pobla de Mafumet. En una centrada paral·lela a l'àrea petita, Moha ha posat la punta de la bota i Arnau, sortint a tapar l'angle de rematada amb el cos, ha refusat en darrera instància, evitant el gol.\nSi el primer temps ha començat amb ocasió per a l'Europa, el segon també. Als sis minuts, pilota robada a la banda dreta de l'àrea, Raillo que assisteix Uri a la frontal i aquest, de primeres, envia el seu xut als núvols. L'Europa ha començat a dominar més el joc en aquests minuts, especialment per bandes i a pilota aturada, com una falta directa de David Jiménez, a tocar del quart d'hora, que ha marxat llepant la creueta del pal que tapava la barrera local.\nS'ha imposat l'ordre en un matx que, tot i tenir-se molt vigilats i pressionats els dos conjunts, amb els espais ben tapats, no ha estat exempt d'intensitat. Tant 'perfectes' els hi han semblat els esquemes, la pressió i la intensitat de l'equip als respectius tècnics que només hi ha hagut 2 canvis dels 6 que es poden fer en un encontre -un per banda- per a mirar de no tocar res i seguir en la mateixa dinàmica a cada cantó.\nLa jugada més clara de gol de tot el partit ha tingut color europeista: servei de porteria d'Arnau, l'efecte del vent (present tot l'encontre) ha deixat la pilota morta a la frontal de l'àrea per a Raillo i aquest ha vist com el seu xut creuat topava amb la base del pal de la porteria de Perales. De nou la fusta, com en anteriors partits, ha evitat la diana gracienca. Una falta directa de David Jiménez al minut 91, que ha marxat per sobre el travesser, ha estat la darrera opció per evitar deixar aquest bonic duel sense gols.\nPOBLA MAFUMET: Perales, Pol, Dani Hernández, Salva, Roger, Adrian, Prats (Ballesteros, 62'), Èric, Moha, Rayco i Gabri.\nEUROPA: Arnau, Damià, Ruben, Guillen, Tena (Alejo, 91'), Uri, Raillo, Alberto, Josa, Pluvins i David Jiménez.\nÀRBITRE: Ruben Mancera Antón (Maresme), assistit per Juan José Cárdenas Vargas i Santiago Molina Manzano (del mateix col·legi).\nTARGETES: Grogues a Pol, Adrián i Gabri (Pobla de Mafumet) i a Damià, Uri, Raillo, Alberto i David Jiméne (Europa).\nPer l'Europa han quedat fora de convocatòria: Fer, Varona i Cano (lesió), Aimar i Ángel De la Torre (sanció) i Ferran Esteve (decisió tècnica).\nHan completat la convocatòria de l'Europa sense jugar: Gálvez, Prat, Alieu i el porter Tomás de l'Europa B / Per la Pobla de Mafumet han restat a la banqueta: De Nova, Blay, Brugui i el porter Arturo.\nPartit jugat a ple sol i temperatura còmode, però amb constant vent.\nAbans de l'inici del matx s'ha guardat un minut de silenci per la mort de l'àvia de Ramon Gatell, director tècnic del Futbol Formatiu del CE Europa.\nNomés ha faltat fer entrar un gol per brodar un molt bon partit / Galeria: Àngel Garreta\nNomés ha faltat fer entrar un gol per brodar un molt bon partit / Galeria: Àngel Garreta Només ha faltat fer entrar un gol per brodar un molt bon partit / Galeria: Àngel Garreta\nPluvins a zona de tres quarts Pluvins a zona de tres quarts\nUri s'anticipa a Gabri Uri s'anticipa a Gabri\nLluita entre Tena i Èric Lluita entre Tena i Èric\nEl duel entre els dos jugadors, constant al matx El duel entre els dos jugadors, constant al matx\nL'Europa ha pressionat totes les pilotes L'Europa ha pressionat totes les pilotes\nLa possessió, repartida a banda i banda La possessió, repartida a banda i banda\nEls dos equips no han deixat espai Els dos equips no han deixat espai\nEspectacular falta sobre Tena Espectacular falta sobre Tena\nJosa fent una passada en profunditat Josa fent una passada en profunditat


L'Espanyol serà el rival del Girona al Trofeu Costa Brava - Diari de Girona\nL'Espanyol serà el rival del Girona al Trofeu Costa Brava\nEl partit contra els blanc-i-blaus es disputarà el proper dimecres 7 d´agost a les 8 del vespre El club va informar ahir que la primera plantilla tornarà a la feina el proper dilluns 15 de juliol\nL´Espanyol que entrena Javier Aguirre serà l´equip convidat aquest estiu per disputar el tradicional Trofeu Costa Brava, que enguany arriba a la seva 37a edició. Així ho va comunicar ahir el Girona, donant a conèixer un dels rivals dels blanc-i-vermells en una pretemporada que, si bé ja té data d´inici, encara no ha desgranat quins seran tots i cadascun dels adversaris que es creuaran en el camí dels de Ricardo Rodríguez.\nEl partit entre gironins i periquitos tindrà lloc el proper dimecres 7 d´agost a partir de les 20.00 hores i serà una bona prova de foc per conèixer quin és l´estat d´una plantilla que es troba, ara mateix, en procés de construcció. Serà la reedició del mateix partit que un i altre equip van protagonitzar ara fa quatre estius, quan l´Espanyol va emportar-se el 33è Trofeu Costa Brava a Montilivi (1-2) en una nit en la qual Ferran Corominas i Raúl Tamudo, entre d´altres, van formar part del conjunt visitant.\nEl de l´Espanyol serà un dels diversos partits que el Girona té previst disputar al llarg d´una pretemporada que, a dia d´avui, només té definit un altre amistós. Es tracta del duel contra el Palamós, tot un clàssic d´aquestes dates que enguany tindrà lloc el 3 d´agost, un dissabte. I és que la idea de la direcció esportiva és emular la preparació dels anys anteriors, enfrontant-se a rivals de la demarcació, com poden ser l´Escala, Peralada o Olot.. De moment, però, el club no s´ha pronunciat al respecte, i només ha fet públic el partit contra l´Espanyol, ja que la data de Palamós la va comunicar el degà. Serà en els propers dies quan acabarà de completar el calendari. El que ja és una realitat és la data d´inici dels entrenaments, una de les incògnites que sobrevolava aquests passats dies per Montilivi. El club va preferir esperar lligar la contractació del nou entrenador per començar a desgranar la pretemporada. Un cop anunciat el fitxatge de Ricardo Rodríguez, el Girona va fer públic ahir que els jugadors de la primera plantilla retornaran a la feina el proper dilluns 15 de juliol, tres setmanes després de posar el punt i final a l´última temporada.


Troben una relació entre la pèrdua auditiva i la demència\nBarcelona. Dimarts, 8 de setembre de 2020. 08:05\nActualitzat Dimarts, 8 de setembre de 2020. 08:05\nLa demència i l'Alzheimer són dos dels camps d'investigació mèdica que més han crescut en les últimes dècades. Recentment, un grup d'investigadors ha desenvolupat una nova teoria sobre com la pèrdua d'audició pot ser responsable de demència en alguns casos. Els científics afirmen creure que abordar aquesta discapacitat de manera primerenca pot ajudar a prevenir la malaltia.\nFins ara existien ja alguns estudis epidemiològics que havien revelat que la pèrdua del sentit de l'oïda està relacionada amb la demència i que pot ser la causant d'un 10 per cent dels prop de 47 milions de casos de demència que hi ha al planeta.\nAra, un equip de la Universitat de Newcastle ha presentat una nova teoria per explicar com un trastorn de l'oïda pot conduir a la malaltia d'Alzheimer; una cosa que ningú no havia fet fins al moment. L'estudi ha estat publicat a la revista Neuron.\nEls científics van considerar tres aspectes decisius. Una causa subjacent comuna de pèrdua auditiva i demència, la falta d'informació relacionada amb el so que condueix a la reducció del cervell i el deteriorament cognitiu que fa que les persones hagin de fer servir més recursos cerebrals per compensar la pèrdua d'audició. Un aspecte, aquest últim, que després deixa d'estar disponible per a altres tasques.\nEls autors de l'estudi proposen una nova visió que se centra en els centres de memòria en el profund del lòbul temporal. El seu estudi indica que aquesta part del cervell, típicament associat amb la memòria a llarg termini per a llocs i esdeveniments, també està involucrat en l'emmagatzemament i manipulació a curt termini de la informació auditiva. Consideren explicacions de com els canvis en l'activitat cerebral a causa de la pèrdua auditiva podrien promoure directament la presència de proteïnes anormals que causen la malaltia d'Alzheimer i, per tant, desencadenar la malaltia.\nSegons aquests científics, "el desafiament ha estat explicar com un trastorn de l'oïda pot conduir a un problema degeneratiu al cervell. Suggerim una nova teoria basada en com utilitzem el que generalment es considera el sistema de memòria al cervell quan tenim dificultats per escoltar en entorns del món real".\nMalgrat que encara han de continuar treballant en aquest aspecte, tenen clar que aquest sistema de memòria involucrat en l'escolta difícil és el lloc més comú per a l'aparició de la malaltia d'Alzheimer. Així mateix, afirmen que l'activitat alterada en el sistema de memòria causada per la pèrdua auditiva i el procés de la malaltia d'Alzheimer es desencadenen mútuament.\nSALUT Els 12 factors que cal modificar per prevenir la demència El Nacional


Tres anys en negre, 12:19 la seua fi | Valencia Extra\nEl 29 de novembre de 2013 el govern de Fabra fonia a negre l’emissió de Canal 9. Després de mesos negociant encara no s’ha arribat a un acord per a reobrir-la\nI Canal 9 es va fondre a negre. El 29 de novembre de 2013, concretament a les 12.19 minuts, la Comunitat es quedava sense la seua finestra al món després de 24 anys d’existència. RadioTelevisió Valenciana (RTVV) era desconnectada deixant així a 1960 treballadors en el carrer i a tots els valencians orfes d’informació local. A més de convertir-se en la primera televisió pública que era tancada a Espanya. L’última nit de Canal 9 va ser històrica. Molts dels treballadors es van atrinxerar per a evitar que els ‘liquidadors’ executaran l’ordre de fondre a negre la tele i apagar la veu de la ràdio. Ràdio Nou s’apagava la mitjanit del 29 i Sí Ràdio va ser l’última a morir, ja que va continuar amb l’emissió de música fins a la mitja vesprada. L’ordre del tancament va ser anunciada pel govern de Fabra el 5 de novembre d’eixe mateix any quan una sentència declarava nul l’Expedient de Regulació d’Ocupació de RTVV que havia acomiadat a 952 persones.\nUn canvi de govern i tres anys després, el fet de renàixer de Canal 9 està cada dia més a prop. Com au fènix, RTVV, ha començat a ressorgir. El govern de Ximo Puig volia que el ‘encés‘ es produïra el mateix dia que es va produir l’apagada en 2013. El món de la política valenciana està d’acord en el fet que la televisió pública valenciana és necessària però no opinen el mateix sobre el fons i la forma d’engegar-la.\nDes de principis d’este mateix any s’està negociant però les desavinences, sobretot en la direcció, no donen els seus fruits. El passat 14 de juliol les Corts valencianes aprovaven la llei que serveix per a posar la tele una altra vegada en marxa. Aixó sí, cinc partits (Compromís, Podem, PSOE, Ciutadans i PP) han de posar-se d’acord pel qual el procés pot allargar-se més del que molts desitgen. Malgrat els anuncis de reobertura per al 9 d’octubre o el 29 de novembre com a dates assenyalades (dia de la Comunitat i aniversari de l’apagada), encara hui no hi ha data perquè la televisió torne a parlar en valencià.\nEn el que sembla que ja s’està d’acord és en la llei que l’engegarà. Una RTVV plural i sostenible, més xicoteta, amb un pressupost que es mantinga entre els 50 i 100 milions d’euros, amb un finançament mixt, amb 400 treballadors com a màxim (Al tancament en 2013 hi havia més de 1600), la difusió del valencià i el suport al sector audiovisual local.


La imatge històrica de Salesians Montilla - Revista SMX\nLa imatge històrica de Salesians Montilla\nPer Mari Carmen Sánchez Ruz\nLa idea de la fundació d’un centre educatiu a Montilla que estigués a càrrec dels salesians es va gestar el 1899 en els locals de la “Sociedad de Amigos del País”. La idea va cristal·litzar amb el desplaçament d’alguns membres d’aquesta societat a la ciutat d’Utrera, on don Miquel Rua, primer successor de Don Bosco i Rector Major de la Congregació Salesiana, feia visita a les incipients fundacions d’Espanya i Portugal. El 5 d’abril de 1899 arribava a Montilla don Rua, acompanyat per don Felip Rinaldi, inspector d’Espanya i Portugal, don Ernest Oberti, director del col·legi d’Utrera i don Pere Ricaldone.\nUn fet molt esperat i celebrat fou l’arribada de la imatge de Maria Auxiliadora el 15 de maig de 1900, encarregada i pagada pel senyor Comte de la Cortina. El culte a la Verge, tan recomanat per Don Bosco, es defineix en la fundació de l’arxiconfraria local el 1912. Des d’aleshores fins avui sempre ha existit una pregona i autèntica compenetració entre Montilla i la Verge de Don Bosco. Sempre hi ha hagut un nombrós grup de zeladores que han vetllat perquè Maria Auxiliadora visiti periòdicament les llars de Montilla.\nAmb data 11 de novembre de 1913, l’ Associació d’AA. AA. compta amb un diploma atorgat per la Federació Internacional d’Exalumnes Salesians de Don Bosco amb seu a Torí, tot i que les seves activitats eren anteriors. Ha sigut motor de formació, cultura, esport, diversió…, donant en tot moment resposta a les inquietuds de la joventut de Montilla. Compta amb grups de teatre, coral, rondalla, o el butlletí informatiu “Nuestro Ambiente”, que és la publicació més longeva de totes les que hi ha hagut a Montilla.\nL’activitat musical, tan estimada per Don Bosco, ha tingut forma de banda de música, banda de cornetes i tambors, rondalla infantil… Les activitats teatrals, tant escolars com d’exalumnes, han sigut contínues en la nostra història.\nLa casa de Montilla, en els seus 120 anys de vida, ha albergat l’aspirantat i ha sigut casa de formació des de 1927 fins els anys 70. En l’actualitat s’imparteixen els ensenyaments d’infantil, primària i secundària.\nLa nostra casa compta amb tres germandats de Setmana Santa molt estimades pels montillans: la Hermandad del Cristo del Amor, la “Borriquita” i la Hermandad de la Juventud\nEn paraules de l’alcalde Antonio Carpio, en la recepció a don Vecchi a l’ajuntament amb motiu del centenari del nostre col·legi, “no es concep l’últim segle de la història de Montilla sense la presència dels salesians”.\nLa imatge històrica: Salesians La Cuesta (Tenerife)\nNeix a partir de l’Associació “Asilo Victoria” fundada el 1906 per un grup de dones amb la finalitat de donar asil i educació a nens abandonats\nLa imatge històrica de Morón de la Frontera\nLa casa de Morón de la Frontera inicia el seu camí el 1904, quan la marquesa de Sales, donya María de los Dolores Angulo Rojas


“SOM EL TEU COMERÇ. FEIM PINYA”, CAMPANYA DE SUPORT I VISUALITZACIÓ DEL COMERÇ LOCAL\nL’Ajuntament de Sant Lluís ha posat en marxa una campanya de suport i promoció del comerç local. Amb el lema “Som comerç. Junts feim poble”, la iniciativa dóna visibilitat als negocis que conformen el teixit comercial del municipi, i que són part imprescindible de la vida diària del poble.\nLa campanya mostra la imatge de les persones que regenten els 34 comerços que han volgut participar-hi, amb l’objectiu de mostrar la proximitat i complicitat dels negocis de Sant Lluís amb la seva ciutadania. Qui hi ha darrera dels mostradors són persones amb cara i ulls, coneguts de tots, que dónen vida al poble i ofereixen serveis propers i de qualitat als lluisers i lluiseres. Persones que ofereixen confiança, amabilitat, tracte humà i qualitat.\nPer a aquesta campanya (que suposa una inversió inicial de 4.000 euros), s’han editat cartells personalitzats per a cadascun dels comerços, amb una frase que els descriu i destaca una de les seves qualitats. També s’han editat cartells que es mostren a les cinc minideixalleries del municipi, a set aturades d’autobús, i a una valla publicitària gegant a l’Avinguda de La Pau i també una a la Via de Ronda de Maó. Durant unes setmanes, a través de les xarxes socials municipals i especialment a través de la plataforma “Sa botiga a ca nostra” s’anirà oferint informació detallada de cadascun dels comerços.\nCom a primera publicació a xarxes d’aquesta campanya s’ofereix una reflexió a càrrec d’un comerciants del municipi, on contraposa els efectes de les compres als comerços del poble amb la realització de les mateixes accions a altres tipus de negocis.\nEl sector comercial és un dels més damnificats per la pandèmia. Durant aquests mesos, els comerços de Sant Lluís han fet grans esforços per continuar amb la seva activitat, adaptant-se a la nova situació i oferint nous serveis i activitats per a la seva clientela. En aquests mesos hem vist com s’implantaven serveis de recollida, serveis de repartiment a domicili, possibilitats de fer compres a través del mòbil… Des de l’inici de l’estat d’alarma, des de la regidoria de Comerç es va apostar pel suport al teixit comercial, i una de les iniciatives amb més projecció va ser la creació a les xarxes socials del canal “Sa Botiga a ca nostra”, on es difon informació de les activitats dels comerços, els seus serveis i promocions. A dia d’avui, aquest canal arriba a més de 2.200 persones a través d’Instagram, i a 850 a través de Facebook.\nAquesta campanya de visualització i suport enllaçarà posteriorment amb una nova iniciativa, en la que s’oferiran incentius per a la compra als comerços de Sant Lluís. A més, prové d’altres accions com la línia d’ajuts econòmics que es va activar a finals de l’any passat, i que va implicar l’aportació per part de l’Ajuntament de 96.000 euros de fons propis a 31 establiments per a actuacions de modernització i sostenibilitat, que suposen la mobilització als comerços del municipi d’una inversió de 192.000 euros que s’està executant actualment.\nVídeo sobre les compres al comerç local


Aquest dissabte, música i teatre per celebrar els 10 anys del TÀG\nIniciInformacióAquest dissabte, música i teatre per celebrar els 10 anys del TÀG\nLa programació del Temporada comença aquest dissabte i amb una cita molt especial: els 10 anys del Teatre Àngel Guimerà. Serà un espectacle amb doble sessió: a partir de les 19h, el hall del teatre es convertirà en un espai musical, amb la formació baixpenedesenca The Beatles Jazz Project. El públic assistent podrà escoltar la seva música i degustar una consumició.\nThe Beatles Jazz Project escull temes de la coneguda banda de Liverpool i se'ls fa seus fent-los passar pel sedàs del jazz, de la música moderna i de les músiques improvisades.\nDe fet, The Beatles Jazz Project entén la paraula jazz com a concepte d'agafar un tema i variar-lo jugant amb la improvisació i la variació rítmica, melòdica i harmònica combinant-ho amb l'adaptació de temes de "The Beatles" en els diferents estils del jazz i la música moderna.\nGemma Rafecas, veu\nDavid Ibarz, baix elèctric\nJoan Anton Romagosa, bateria\nSeguidament, a partir de les 20.30h, els Inestables faran realitat la interpretació de 'Terra Baixa' a l'escenari del TÀG. I és que fa 10 anys, quan es va inaugurar el teatre, el públic en va presenciar un intent 'fallit' per part de la companyia, però aquest proper dissabte, no serà així... Una versió adaptada pels mateixos Inestables, que porta per títol 'Terra Baixa, explicada per la Nuri'.\nAdaptació: Roger Llovet\nDirecció i readaptació: Pep Vinyes\nIntèrprets: Ester Miret, Gemma Ruiz, Enric Batlle, Mònica Tutusaus, Hermini Caballero, Carles Guasch, Joan Ferré, Pere Joan Rovira, Nil Vinyes, Àngels Navarro, Jaume Alsina i Jordi Pla\nCompanyia: Grup de Teatre Inestable del Vendrell (GTIV)\nL'entrada per a l'espectacle dels #10anysTAG és conjunta i, per tant, inclou tant el concert com l'obra de teatre. El preu és, com la xifra de l'aniversari, 10 euros.\nCal recordar que una novetat important de la programació de tardor és el nou sistema de venda d'entrades. Les persones interessades disposaran de 2 opcions: a través del web www.temporada.cat es podran adquirir les entrades sense comissions, i amb el descompte que disposi cada persona (Biblioteca, TresC, Associació Musical Pau Casals, etc.), o bé, com és habitual, presencialment a l'edifici de Cultura( La Rambla, 24).\nLes entrades es posen a la venda aquest dimecres 25 de setembre, a les 9h.


Pasqual Maragall diu que la proposta de José Luis Rodríguez Zapatero per resoldre el conflicte del Sàhara no passa per l'ONU, sinó per una solució regional, i assegura que el Marroc l'ha rebut molt bé. Pel president de la Generalitat, el problema del Sàhara està enverinat i necessita solucions imaginatives. Maragall ha fet aquestes declaracions durant el seu viatge oficial al Marroc, on també ha lligat la projecció exterior de Catalunya al seu pes econòmic.\nUn altre viatge presidencial, en aquest cas del president Maragall al Marroc. Hi ha anat acompanyat de força empresaris: les qüestions econòmiques, futures inversions catalanes al Marroc, han estat un dels arguments de la jornada.\tEn la seva estada al Marroc, el president de la Generalitat, Pasqual Maragall, s'ha referit a la qüestió del Sàhara Occidental. Maragall ha reconegut que és un assumpte complex que està -ha dit- absolutament enverinat i que només admet solucions amb imaginació i paciència. Per Maragall, és bona la proposta de Rodríguez Zapatero de situar el problema del Sàhara en un marc regional en comptes de fer-ho en un marc mundial de les Nacions Unides. Una proposta que, segons el president de la Generalitat, ha estat molt ben acollida al Marroc.


Canete Hotels - PREUS AMB ELS DESCOMPTES MÉS GRANS a tots els hotels a Canete\nL'Hostería De Cañete es troba als afores de Cañete, a 800 metres del centre històric, i ofereix un r\nL'Hostería De Cañete es troba als afores de Cañete, a 800 metres del centre històric, i ofereix un restaurant a la carta, WiFi gratuïta i aparcament privat gratuït.\nTotes les habitacions presenten una decoració senzilla i disposen de calefacció i bany privat amb banyera o dutxa. Algunes habitacions també tenen balcó amb vista.\nEl restaurant de l'hotel disposa d'un menjador ampli i cada matí s'hi serveix un esmorzar.\nA l'establiment o als seus voltants es poden practicar nombroses activitats, com ara passejos a cavall, senderisme i piragüisme. El personal de recepció us pot proporcionar més informació i organitzar excursions guiades gratuïtes per a grups grans de persones. Cuenca és a 70 km.\nImpressions dels viatgers sobre Canete\nDescobreixi els barris de Canete\nAgoda.com abasta opcions d'allotjament en tota la ciutat. Des de grans hotels de cadenes internacionals a cases d'hostes familiars, donant resposta a totes les demandes dels viatgers. Oferim una gran gama d'hotels per ajudar-vos a trobar el millor lloc on estar a Canete. Moltes àrees, cada una amb una atmòsfera distinta, esperen ser descobertes a la ciutat. Canete té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. No es retrassi i resevi avui per tenir les millors ofertes d'hotel a Canete!\nQuè fer a Canete\nTrobar més allotjaments a Canete\nHotels Canete populars


Sakho: «Segur que tindrem l'energia del Nou Congost per batre l'Andorra» - Regió7 :: El Diari de la Catalunya Central\nSakho: «Segur que tindrem l'energia del Nou Congost per batre l'Andorra»\nx. p. 06.05.2019 | 00:13\nPaco del Águila va tornar a jugar amb el Baxi després de la seva lesió a. bouzo/acb photo\nPaco del Águila va tornar a jugar amb el Baxi després de la seva lesió\nJordan Sakho no estava ahir, al final del partit, gens content per la seva actuació. «Tenia una ocasió de jugar minuts, per l'absència del Cady, i no l'he aprofitat. Ha estat una llàstima que m'assenyalessin tantes faltes; la veritat, crec que en alguns casos eren molt justetes. El que volem ara és centrar-nos en el partit de l'Andorra, descansar i fer una bona preparació. Els jugadors estem convençuts que el pavelló, la nostra afició, ens dóna un punt més d'energia que serà bàsica per superar el rival i guanyar».\nPaco del Águila, després d'estar molt temps fora de les pistes per la lesió al bíceps femoral a la seva cama dreta, va tornar a tenir uns minuts de qualitat amb el Baxi: «jo m'he sentit còmode i he mirat de poder ajudar davant de jugadors de molta qualitat. Si també entro en la convocatòria per divendres espero poder continuar aportant la meva feina».\nSergi Garcia va fer un pas endavant respecte el partit amb l'UCAM i a explicar que «jo m'he anat trobant amb més confiança, també en defensa, i vaig coneixent l'equip, com juga. Som conscients que divendres ens espera un matx important, que hem d'estar units per poder-lo guanyar»\nSingla és optimista\nL'excapità i vicepresident segon del club, Jordi Singla, integrant de la comissió executiva i esportiva del Bàsquet Manresa, veu factible que l'equip es pugui classificar per als play-off: «No era l'objectiu en començar la temporada però és veritat que els jugadors s'ho han anat guanyat en el transcurs de les jornades. Román Montañez ha fet una gran feina en els fitxatges i el Joan Peñarroya, l'entrenador, els ha inculcat als jugadors el seu caràcter i ambició. Sabem que no serà pas fàcil i que ens cal guanyar partits durant aquest tram final per assolir aquest gran èxit que ens alegraria a tots. Avui ja sabíem que que era molt difícil, aquí a Vitòria. Ara hem de pensar sobretot en el partit al Nou Congost davant l'Andorra. Juguem a casa i aquesta victòria seria molt important, ens donaria un gran impuls».\nSingla, que ahir va ser el màxim representant del club en el Buesa Arena en absència del president Josep Sàez, agraeix el suport que ha donat l'afició durant la lliga: «sí perquè ha estat comprensiva i no ens ha deixat mai d'animar. Hem tingut molts problemes, amb un munt de lesions i, malgrat que la nostra classificació a l'ACB en tot moment ha estat molt bona, hi ha hagut moments complicats».\nJordi Singla confirma el que, fa unes setmanes Sàez avançava en una entrevista publicada Regió7: la intenció del club es jugar en la propera temporada competició continental, caldrà veure si serà l'Eurocup o la Champions. «Era una possibilitat que barallavèm per més endavant, però tot ens ha anat una mica més ràpid atesa la gran trajectòria de l'equip. S'ha de decidir quin torneig és al que ens podem apuntar, i també depèn de la nostra classificació al final de la lliga, tant podem ser els sisens com els desens. Pensem que és un estímul a tots nivells, tant per al club i l'afició, fa més de vint anys que no anem a Europa, com per a la ciutat de Manresa».


Presentació del llibre 'La Fura dels Baus en quarantena' a l'Arts Santa Mònica de Barcelona - La Fura dels Baus\nAquest 2019 fa 4 dècades que La Fura dels Baus va començar el seu viatge a Moià, fent teatre de carrer, amb un carro i un burro. Era l’any 1979. I enguany la companyia continua avançant en plena forma i amb la mirada estrictament projectada al futur. Les nocions de cicle, evolució, reciclatge, mitosis, crisis, regeneració, totes elles molt orgàniques, són ben presents a la biografia grupal. Vet aquí la clau per a la longevitat i la bona salut artística. I per commemorar els 40 anys de trajectòria grupal, les editorials Planeta (en castellà) i Angle Editorial (en català) publiquen el llibre La Fura dels Baus en quarantena, escrit per Mercè Saumell, Doctora en Història de l’Art.\nEs presentarà el proper dimarts 29 d’octubre, a les 19 h, a l’Arts Santa Mònica de Barcelona (La Rambla, 7): l’acte comptarà amb la presència dels directors de la companyia i de l’escriptora Mercè Saumell. El llibre, dissenyat i maquetat per Francisca Torres, és una obra que disposa de contingut interactiu en format de vídeo. Per accedir-hi cal descarregar l’app gratuïta Flapp Realidad Aumentada, disponible a l’App Store i Google Play.\n← ‘Noche de culto’ de La Fura retrà homenatge a l’inici de la montanera DOP Jabugo L’exitós ‘Carmina Burana’ de La Fura dels Baus arriba a Portugal →


Rescaten més de 5.000 truites i altres espècies del canal de Sossís, al Pallars Jussà – La Manyana\nLes espècies rescatades s'han aliberat al riu Noguera Pallaresa\nACN / Pla obert d'un moment del rescat de diversos exemplars de truites pel buidatge del canal de Sossís, al Pallars Jussà, el 29 d'agost de 2017.\nEls Agents Rurals, personal de la central de ENGIE Espanya i societats de pescadors han rescatat 3.787 truites, 1.247 crancs autòctons, 18 barbs vermells i 15 llops de riu del canal de la central hidroelèctrica de Sossís, al Pallars Jussà, zona classificada com a reserva genètica de truites. Aquests rescats es van fer la setmana passada, i les espècies adultes van ser retornades al riu Noguera Pallaresa. Els alevins es van traslladar als centres d’alevinatge gestionats pel Consell Comarcal del Pallars Jussà juntament amb les Societats de pescadors locals. Aquesta actuació forma part d’un salvament de peixos que han de fer els concessionaris d’aigües per salvaguardar les espècies que puguin quedar atrapades quan es fan buidatges.\nENGIE Espanya, col·laboradora del rescat, ha destacat que aquest salvament d’exemplars és el més important de tots els autoritzats l’Agència Catalana de l’Aigua, tant pel nombre d’espècies rescatades com per la puresa d’aquestes.\nD’aquest any destaca el nombre de crancs rescatats, ja que es tracta d’una zona en la qual els Agents Rurals estan treballant en la reintroducció d’aquesta espècie que pràcticament havia desaparegut.\nAquesta pràctica de protecció ambiental es porta realitzant des de fa més de 20 anys com a part de les tasques de conservació i el manteniment periòdic de canal de la Central Hidroelèctrica de Sossís, que compta amb 6 quilòmetres de longitud i va ser construït el 1914.


Tarragona anuncia novetats per Sant Jordi: les entitats es queden sense parades\nEl segon Sant Jordi de la Covid-19 es limitarà a llibreries i floristes professionals | Laia Díaz / Ajuntament de Tarragona\nTarragona limitarà el Sant Jordi 2021 «només a llibreries i floristeries professionals»\nDe manera excepcional, no hi haurà parades de cap altra entitat o associació | La situació sanitària del mes vinent tindrà l'última paraula\nper Redacció 24/03/2021 10:24h\nUn Sant Jordi només per a llibreries i floristeries professionals. Aquesta és la intenció amb què treballa a hores d'ara l'Ajuntament de Tarragona, tal com ha fet públic a primera hora d'aquest dimecres l'alcalde de la ciutat, Pau Ricomà. Encara amb la gran incertesa de la situació sanitària que tindrà l'última paraula de cara a la cita màgica del 23 d'abril, tot apunta que el format de la jornada serà molt similar a la del 2020 (endarrerida al juliol, en aquest cas) i marcada per les restriccions.\nLa Rambla Nova tornarà a acollir les parades de llibres i roses, prèvia sol·licitud dels establiments interessats i amb grans distàncies i control d'accés. Ricomà ha recordat que «la situació sanitària encara no aconsella que aquesta diada tradicional s'obri a tot el ventall d'entitats que hi volen participar», de manera que es limitarà l'ocupació de paradetes a aquells establiments professionals, «ni tampoc que es dispersi per diferents llocs del terme municipal», de manera que la coca central de la Rambla serà l'epicentre inqüestionable de la festivitat.\nEl Sant Jordi 2021 que està dissenyant Tarragona s'assembla molt al format excepcional del 2020\nL'Ajuntament ja ha dictat el decret, avalat per les recomanacions del PROCICAT, sota el qual només s'autoritza la venda de roses i de llibres «als establiments comercials de caràcter professional», si bé els darrers detalls amb floristes i llibreters «encara els estem ultimant». L'objectiu és marcar un Sant Jordi de mínims i de garanties a la ciutat, si bé tot dependrà dels avenços o no d'una possible quarta onada del virus que ja encén totes les alarmes. L'Ajuntament de Tarragona, restriccions en mà, no renuncia al color ni a la cultura de Sant Jordi.\nCàstig exemplar per al conductor caçat a TGN a la velocitat més alta registrada\nArriba la Primavera Jove a TGN: 80 activitats de lleure, cultura i formació\nPau Ricomà literatura Sant Jordi Ajuntament de Tarragona Coronavirus


O-TeArai: Sākuru desu ka, rasen desu ka\nSākuru desu ka, rasen desu ka\nDe bon inici no és més que un insignificant contratemps, no més que una enutjosa menudesa, una petita nosa de no res que reclama la nostra atenció. Però a l'hora de resoldre aquest petit inconvenient, l'enutjosa menudesa ja esmentada, se'ns presenta tot seguit una segona dificultat, també insignificant, també un no res. I com és fàcil d'imaginar, a aquest segon contratemps li segueix un tercer, i al tercer un quart, i al quart un cinquè, i així tants com facin falta per tal d'impedir-nos realitzar allò que ens proposàvem, fins que despertem, potser angoixats pel somni o sacsejats per l'amorosa ma de qui dorm al nostre costat. I aleshores ja poc o res recordem de la cadena de petits inconvenients que ens impedien de realitzar allò que ja tampoc no recordem, i només ens resta, per una curta estona, un cert desassossec.\nPerò el desassossec s'esvaeix de seguida i les rutines del dia no triguen a agombolar-nos amb la seva agradosa regularitat. Fins que un insignificant contratemps, no més que una enutjosa menudesa, una petita nosa de no res, reclama la nostra atenció. Però a l'hora de resoldre aquest petit inconvenient, l'enutjosa menudesa ja esmentada, se'ns presenta tot seguit una segona dificultat, també insignificant, també un no res. I com és fàcil d'imaginar, a aquest segon contratemps li segueix un tercer, i al tercer un quart, i al quart un cinquè, i així tants com facin falta per tal d'impedir-nos realitzar allò que ens proposàvem, fins que despertem, potser angoixats pel somni o sacsejats per l'amorosa ma de qui dorm al nostre costat. I aleshores ja poc o res recordem de la cadena de petits inconvenients que ens impedien de realitzar allò que ja tampoc no recordem, i només ens resta, per una curta estona, un cert desassossec.\nI és aquest despertar dins d'un mateix somni recurrent un recurs fàcil però perillós a l'hora d'intentar crear una situació angoixant, doncs potser per mandra o per incapacitat de trobar un final com cal, es pot acabar abusant d'un recurs tan llaminer. Caldria, doncs, esforçar-se i potser provar una estructura en espiral, on cada nova repetició signifiqués un nou pas de rosca en la narració. En l'exemple donat, potser un cert record del malson previ a l'hora d'enfrontar-se a la nova tanda de contratemps podria advertir al protagonista de l'estructura circular en la que es troba reclòs, de manera que en repeticions posteriors hauria d'anar prenent consciència d'ell mateix i de la seva situació, i, fins i tot, animar-se a fugir del somni. Tot plegat, tal vegada, una metàfora del nostre dia a dia, on l'agradosa rutina tant pot esdevenir presó com alliberament. És, només, qüestió de triar.\nNiwa ni imasu\nShinbun o yomimasu\nGarasu no bin\nTibidabo ni ikimashita\nNaze ureshiku omoimasu ka\nFumetsu no tamashī\nBernhard-san no hon o yonde imasu (II)\nBernhard-san no hon o yonde imasu


Noves revistes sobre educació per a futurs mestres\nLes publicacions pertanyen a l’Editorial Graó, i entre aquestes hi ha Guix i Aula, referents en el món de la pedagogia i l’aprenentatge.\nLa UOC estrenarà el setembre del 2021 el grau d'Educació Primària, de manera que completarà l'oferta acadèmica de la Universitat per al professorat futur. Per acompanyar l’aprenentatge de l'estudiant de Ciències de l'Educació, la Biblioteca estrena un nou paquet de tretze revistes de l’Editorial Graó, especialitzada en ensenyament.\n«La col·lecció té un gran prestigi i és molt familiar entre el col·lectiu docent del nostre país», explica Josep M. Duart, catedràtic dels Estudis de Psicologia i Ciències de l'Educació i impulsor de la incorporació del nou recurs. Aquestes revistes seran especialment útils als nous estudiants del programa d'Educació Primària per «consultar fonts clàssiques de referència, així com les novetats en el món educatiu», afegeix.\nEn l’elaboració dels articles participen autors i autores del món acadèmic i professional del camp de l'educació, que comparteixen recerca educativa o experiències educatives innovadores. La finalitat principal de les revistes és posar aquest coneixement pràctic a l'abast del conjunt de professionals de l'educació, la majoria mestres d'educació infantil i primària i docents d'educació secundària.\nPer què t’interessaran les noves revistes?\nPertanyen a l’Editorial Graó, especialitzada des de fa anys en l’elaboració de continguts sobre educació i referent en publicació acadèmica. Ocupa les primeres posicions del rànquing Scholarly Publishers Indicators (SPI) del 2018, del Consell Superior de Recerques Científiques (CSIC), en la categoria d’educació.\nInclouen totes les etapes educatives, amb un focus especial en l’educació infantil, la primària i la secundària.\nEls articles contenen recerca, bones pràctiques i reflexió per estar al dia dels canvis i la innovació dels centres educatius i desenvolupar les competències professionals.\nEstan disponibles capçaleres de revistes generalistes com Aula de Secundària o Guix Infantil i altres d’específiques, d’àmbits concrets de l’ensenyament, com la didàctica de la música o la llengua i la literatura.\nEls continguts es poden llegir en línia o bé baixar-los en format PDF, per consultar-los en qualsevol moment.\nLa majoria de les revistes es publiquen en català i castellà.\nLes revistes disponibles\nAula de Secundària (català) i Aula de Secundaria (castellà) l'enllaç s'obre en finestra nova\nAdreçada al professorat d'educació secundària, aquesta revista bimestral té un caràcter divulgatiu per resoldre problemes pràctics i teòrics a les escoles.\nGuix Infantil (català) i Aula de Infantil (castellà) l'enllaç s'obre en finestra nova\nPublicació divulgativa bimestral per al professorat d’educació primària on trobaràs informació, iniciatives i experiències per a la pràctica professional.\nGuix (primària, català) i Aula de Innovación Educativa (primària, castellà) l'enllaç s'obre en finestra nova\nDe periodicitat mensual, aquesta revista proporciona informació útil per a la pràctica docent i un espai d'intercanvi d'idees, iniciatives i experiències entre el professorat.\nDossier Graó (català) i Dosier Graó (castellà) l'enllaç s'obre en finestra nova\nPublicació anual en què experts i expertes d’àmbits professionals i geogràfics diversos ofereixen una mirada àmplia i variada del panorama educatiu actual.\nA banda d’aquestes publicacions, el paquet de revistes de Graó ofereix títols més especialitzats: Uno: Didáctica de las Matemáticas, Alambique: Didáctica de las Ciencias Experimentales, Íber: Didáctica de las Ciencias Sociales, Tándem: Didáctica de la Educación Física, Articles: Didàctica de la Llengua i la Literatura i Eufonía: Didáctica de la Música.\nPots accedir a les revistes introduint la mateixa clau del Campus Virtual. Si tens qualsevol consulta sobre el nou recurs, escriu-nos a La Biblioteca respon.


L'Ajuntament impulsa la construcció d’un gran anell de distribució d’aigua per modernitzar tota la xarxa - CENT PER CENT\nL’Ajuntament impulsa la construcció d’un gran anell de distribució d’aigua per modernitzar tota la xarxa\nL’Ajuntament de Manacor projecta una gran obra que faci possible modernitzar la xarxa d’aigua, acabar amb les fuites, millorar el servei i la pressió. Segons explica l’enginyer i gerent de la SAM, Francesc Grimalt, “la xarxa de distribució d’aigua presenta una notable deficiència, la de no preveure artèries separades de l’estructura laberíntica de canonades que fan arribar aigua a les llars de Manacor”. Tot això “provoca problemes de pressió, de fuites i de manteniment”, afegeix Grimalt. Per acabar amb aquests problemes l’Ajuntament de Manacor aposta per construir una trama d’artèries que alimenti la xarxa dels diferents barris de Manacor de manera òptima. Aquestes artèries, o conduccions principals de la xarxa, han de servir per proveir el nucli urbà de Manacor d’un anell de conduccions, que resseguiran el perímetre de la ciutat. A més, els projectes també preveuen la millora íntegra dels carrers afectats pel pas de les artèries.\nActualment ja existeixen dues artèries de nova construcció, la que recorre la ronda del Port i la que segueix el recorregut de la ronda de Felanitx fins al polígon industrial. L’objectiu ara serà construir tres noves artèries, a l’est, l’oest i el nord de la ciutat. L’artèria nord recorrerà la Via de Palma fins al carrer de Tarragona i connectarà amb el pou de sa Moladora. L’artèria oest sortirà del pou de sa Moladora i seguirà el traçat del passeig del Ferrocarril fins a l’avinguda del Tren, passarà per davant l’estació per arribar al carrer de Sant Rafel i des d’allà fins als depòsits municipals. L’artèria est seguirà l’eix format pels carrers des Canyar, Trafalgar, Miquel Servet, Pla i Joan d’Àustria.\nEl pressupost total per als projectes de les tres noves artèries de distribució d’aigua és de 5.104.631 euros. Tots ells s’han presentat al Pla Anual 2016 d’Impuls del Turisme Sostenible que el Govern de les Illes Balears ofereix als Ajuntaments per a poder finançar prioritàriament grans obres hidràuliques.\nAquesta actuació permetrà, a més, pavimentar i millorar els carrers per on passarà aquesta nova infraestructura. Des de l’Ajuntament recalquen que els tres projectes enllacen directament amb artèries ja existents o amb els depòsits i per això la seva construcció és viable per separat. Així, a part de l’objectiu principal de crear un anell de grans canonades de distribució per a l’abastament d’aigua, el projecte també preveu la renovació del viari afectat pel pas de les artèries. En aquest sentit “s’ha defugit de les avingudes principals per seleccionar carrers secundaris en mal estat; a més de col·locar-s’hi les noves grans canonades es renovarà la xarxa d’aigua potable i el clavegueram”, ha explicat el batle de Manacor i regidor de Medi Ambient, Pedro Rosselló.\nEl 2013 l’Ajuntament de Manacor va recuperar la gestió de la xarxa d’abastament, i des de llavors s’han fet múltiples inversions de millora amb els objectius principals de reduir les fuites d’aigua i de millorar el servei. I és que s’han arribat a registrar fuites de fins el 55% del cabdal que s’abocava a la xarxa.\nDurant el 2016 s’ha posat en marxa un pla de detecció i eliminació de fuites que ha reduït dràsticament les pèrdues de la xarxa. Però aquest pla s’ha hagut de dur a terme d’una forma costosa a causa de la falta d’un sistema convencional d’artèries i sectors que regeixi la xarxa. Aquesta és precisament l’aposta de futur de l’Ajuntament de Manacor pel que fa a la xarxa d’abastament d’aigua.\nprevious post: Cinema en català a l’OCB de Manacor\nnext post: Les famílies de l’Associació Tip-Tap donaran el sus a l’encesa de llums de Nadal d’enguany


El jutge de l'Audiència Nacional Santiago Pedraz ha enviat a presó provisional tant a l'exbanquer Mario Conde com al seu advocat Francisco Javier de la Vega. Així mateix, ha decretat l'arrest domiciliari de la seva filla Alejandra Conde, que està sent investigada per crear un entramat empresarial a Espanya i l'estranger per repatriar, almenys, 13 milions d'euros procedents del 'cas' Banesto, tal com van informar fonts jurídiques.\nEl magistrat ha decretat l'ingrés a la presó incondicional de Comte, que va presidir Banesto des de 1987 fins que va ser intervingut el 1993 pel Banc d'Espanya i que aquest dimecres tornarà a trepitjar la presó després d'haver obtingut la llibertat condicional al juliol de 2008 després de complir condemna a Alcalá Meco pel saqueig de l'entitat.\nLa primera vegada que l'exbanquer va entrar a la presó va ser al desembre de 1994 quan tot just va estar 30 dies en presó preventiva pel 'cas Banesto. El 26 de febrer de 1998 va ser de nou empresonat pel' cas Argentia Trust 'fins que el 9 d'agost de 1999 va obtenir la llibertat condicional per aquesta causa. Aquest dimecres serà conduït a Soto del Real.\nL'advocat de Comte, Ignacio Peláez, s'ha oposat a la petició de la fiscal Elena Lorente d'enviar a presó al seu client al·legant que "mai ha trencat la seva obligació de comparèixer" després d'obtenir el tercer grau pel cas 'Banesto' i ha romàs localitzable durant els permisos. Segons la seva opinió, tampoc hi ha risc de destrucció de proves ja que el seu representat ha facilitat "totes les dades i claus dels seus ordinadors".\nEl jutge Pedraz ha deixat en llibertat amb compareixences setmanals, prohibició d'abandonar el país i retirada del passaport al fill de Comte, Mario --que s'ha negat a declarar--, i als presumptes testaferros Francesc d'Assís Costa, Maria Cristina Álvarez Fernández i Roland Stanek. Aquests han declarat davant Pedraz, igual que ha fet l'exbanquer, que ha justificat els moviments de diners i ha negat que provingui del cas 'Banesto'.\nEls set detinguts en el marc de l'operació 'Fènix' han comparegut aquest dimecres davant Pedraz per delictes de blanqueig de capitals, organització criminal, frustració de l'execució --de sentències dictades contra Conde com la del 'cas Banesto' i altres-- i vuit delictes contra la Hisenda Pública.\nEl gendre de Comte, Fernando Guasch, que va quedar dilluns en llibertat després de ser detingut per la Guàrdia Civil, sis investigats vinculats al exbanquer per estrets llaços familiars i personals, compareixeran en els pròxims dies.\nEl que va ser president de Banesto va ser condemnat a presó --en 2002 el Suprem va elevar la seva pena fins a 20 anys-- per estafa i apropiació indeguda en l'anomenat 'Cas Banesto'. El banc que presidia va ser intervingut el 1993 pel Banc d'Espanya després de registrar un forat patrimonial de 2.700 milions d'euros.


ESPAIS dE BIOLOGIA ANIMAL\nAquest apartat dedicat als “Espais de Biologia Animal” no concorda amb cap criteri oficial de qualificació com a museu. Giromus, en varis apartats ja especifica que no s’ajusta a criteris oficials sobre museus per part d’entitats competents, sinó que la seva distribució temàtica obeeix a criteris propis emmarcats en elements populars i que poden ésser d’interès a una part de la població, i per tant, poden ésser font i recurs pel coneixement i l’aprenentatge per part de gent de totes les edats.\nEls espais de Biologia Animal, són llocs on es té cura d’éssers vius, que viuen i es cuiden en un entorn i medi adient al seu hàbitat. Espais molt adients perquè es puguin veure en viu animals, alguns difícils de poder contemplar en el seu hàbitat i d’altres que no formen part de la fauna del territori gironí.\nUn clar exemple pot ésser el Centre de Reproducció de Tortugues de l’Albera, situat al vell mig d’aquest parc natural de l’Alt Empordà i que permet contemplar en viu un gran nombre d’exemplars d’aquest tipus de rèptils. El Molló Parc, descrit com el parc dels Pirineus, és un altre exemple on grans i petits poden gaudir i conèixer en viu, com són els animals que volten per diferents indrets de la serralada dels Pirineus.\nEl Parc Natural dels Aiguamolls de l'Empordà té una superfície de 4730 Ha. de les quals unes 825 Ha. són reserva natural integral estrictament protegida.\nL'objectiu de la declaració d'aquesta àrea com a parc natural és doble: d'una part, conservar, millorar i potenciar els sistemes naturals i de l'altra, fer compatible la conservació del medi ambient amb el desenvolupament econòmic.\nEl parc presenta tot un mosaic d'ecosistemes interdependents però alhora ben diferenciats com: mar, platges, sorrals costaners, llacunes, salsures, closes, peces, feixes, estanys, aiguamolls d'aigua dolça, rius, rieres, recs, conreus, aspres i finalment, nuclis habitats, com masos, cortals i petits veïnats.\nTornar a Castelló d'Empúries\nMuseus Ecosistema i Medi Ambient\nMolló Parc és un parc natural situat en un paratge verd, agradable, pirinenc i banyat pel Ritort afluent del Riu Ter, format per tot un seguit de recorreguts a fi de poder passejar per tot el seu recinte de forma còmode i agradable.\nEl parc ofereix la possibilitat de contemplar la fauna del Pirineu amb presència d’animals pirinencs com: marmotes, cabirols, ossos bru, muflons, cérvols, isardes, cabres salvatges, daines o esquirols.\nDisposa d’una granja amb varietat d’animals com: ànecs, gallines, ovelles o conills. Per les famílies que volen passar-hi el dia, també hi ha zones de picnic i servei de cafeteria i una botiga de records.\nTornar a Molló\nEl centre de Reproducció de Tortugues de l'Albera, comprèn instal·lacions destinades a la cria en captivitat de la Tortuga Mediterrània (Testudo hermanni), espècie en greu perill d'extinció, que manté a l'Albera la darrera població peninsular.\nL'objectiu del centre és la cria en captivitat de les tortugues, però també, el de complir funcions pedagògiques, atraient escoles, famílies, grups i tot tipus de persones, a fi d'ensenyar a entendre i estimar les tortugues i el bosc mediterrani, i a no capturar o molestar aquests animals tan singulars del nostre entorn.\nLes instal·lacions del CRT permeten l'estudi de la biologia de les tortugues, i de l'ecotipus característic del Pirineu oriental.\nTornar a Garriguella\nEl jardí tropical és un papallonari on es combina la flora tropical amb tot un bon nombre de papallones vives que volent de forma fascinant, amb els seus colors a través del verd de l'entorn.\nLes papallones que viuen en tota llibertat per l'interior del jardí mantingut a una temperatura i humitat adequada, s'alimenten del nèctar de les plantes exòtiques que hi ha en el recinte, el qual hi té el factor afegit de les petites llacunes i saltants d'aigua que li donen tot l'aire tropical necessari per a gaudir d'aquest tipus d'ambients climàtics.\nEl Butterflies Center és una entitat lúdica i educativa dedicada als insectes en general i a les papallones en particular.\nEs un centre que permet endinsar-se en el tròpic, on es troben les papallones més espectaculars del món. Centenars de papallones hi són presents, permeten sentir, viure i veure el seu moviment.\nButterflies Center està dividit en dues parts: La zona d'exposició permanent de papallones i d'insectes dissecats i la zona de l'Insectarium, que és un espai enjardinat tropical on les papallones hi viuen i es mouen en total llibertat.\nTornar a Llagostera\nEl Parc d'Aus és un espai obert situat en un lloc privilegiat, no únicament per l’amplitud de la seva instal·lacions, sinó també per la seva ubicació de fàcil accés i amb la bella panoràmica del massís del Montgrí amb el seu castell medieval situat en el cim.\nUn espai on grans i petits, així com gent experta, poden gaudir de poder contemplar de forma inèdita en les nostres comarques, un gran nombre d'aus i altres animals. Gran quantitat de lloros, faisans, cignes, ànecs, oques o gallines entre d'altres, procedents de diferents racons del món, amb una varietat de colors i formes realment sorprenents. També s'hi poden veure altres animals com el burro català, porc vietnamita, tortugues, cabres, ovelles o ponis, entre d'altres.\nL'espai disposa de servei de bar, zona de lleure per a mainada i una zona on es pot fer picnic o altres tipus de celebracions o aniversaris.\nTornar a Torroella de Montgrí


Mollet reforça el servei de bus urbà durant l’agost | Setdies.cat\nMollet reforça el servei de bus urbà durant l’agost\nTags: Bus Urbà, Festa Major, Mollet del Vallès\nDesprés que s’hagi detectat un notable augment de passatgers, i per tal de poder respondre a aquesta demanda, durant el mes d’agost, el servei del bus urbà es duplicarà. Així mateix, durant els dies de Festa Major, el servei serà gratuït fins la matinada.\nTenint en compte l’augment d’usuaris que el servei de bus urbà està experimentant els darrers temps, l’Ajuntament de Mollet ha decidit reforçar la seva prestació. De fet, l’any 2014, es va tancar amb un increment d’usuaris del bus fins a arribar als 393.210 passatgers. Un altre indicador d’aquest increment és el nombre de viatgers per quilòmetre recorregut. En aquest cas, hores d’ara, Mollet se situa en 2’95 viatgers per quilòmetre, una xifra que ens situa al nivell de ciutats com Badalona o Manresa, que són les de major índex després de Barcelona.\nAixí mateix, durant els dies de la Festa Major, és a dir, del dissabte 15 al dimarts 18 d’agost, el bus urbà allargarà el seu horari per facilitar els desplaçaments per la ciutat. En acabar l’horari de funcionament habitual, el bus continuarà, de manera gratuïta, fins a la matinada, amb una freqüència de pas de 30 minuts.\nD’altra banda, del dimarts 4 al dimarts 18 d’agost, els aparcaments de zona blava també seran gratuïts.


Set municipis rebutgen la MAT que passa per la Catalunya Central i finalitza a Rubí - Canal Terrassa\nSet municipis rebutgen la MAT que passa per la Catalunya Central i finalitza a Rubí\nEls ajuntaments d’Ullastrell, Rubí, Abrera, Esparreguera, Olesa de Montserrat, Castellbisbal i els Hostalets de Pierola mostren en un comunicat, el seu total i unànim rebuig a la línea de Molt Alta Tensió, la MAT Pierola-Rubí, que proposa l’empresa Forestàlia SL.\nEn una reunió celebrada aquest dimecres de forma telemàtica, els municipis afectats han rebutjat el projecte d’aquesta infraestructura per no respondre als interessos del territori. El projecte preveu la construcción d’una MAT de 400 Kilovats que travessarà la Catalunya Central i fins arribar a Rubí. Actualment, el darrer tram entre Hostalets de Pierola i Rubí es troba en exposició pública per part del Ministeri de Política Territorial.\nEls 7 municipis afectats han acordat presentar al·legacions coordinadament de forma conjunta al projecte de Forestàlia així com emprendre diverses accions polítiques per sumar suports institucionals com a rebuig a aquesta infraestructura que consideren lesiva pel territori.\nTags: Alta TensiólesiuMATmunicipispolítiquesprojecterebuigRubíUllastrell\nUn projecte de l’ADF de Matadepera opta als Premis de Prevenció d’Incendis Forestals 2021\nDrac Baluk Astharot organitza el primer Concurs de Tabals Tradicionals a Terrassa


Ambients - Nítida\nProductes para Ambientes\nL’aroma és un instant màgic amb prou talent per acomodar-se en la memòria durant molt de temps. És un record concret i etern, que roman en el temps per recordar un espai amb especial nostàlgia.\nA Nítida gaudim imaginant i creant tot tipus d’aromes per a tot tipus d’ambients. Aromes inspirades en records, en mirades, en sentiments. Perfums que descriuen amb sorprenent realisme el volàtil món de les sensacions i aconsegueixen recrear un estat d’ànim, un paisatge o fins i tot un determinat estil de vida.\nAls nostres centres de producció emprem tecnologia d’avantguarda, seguint el mètode tradicional de maceració per polir aromes amb la finalitat de crear ambientadors de perfum amb segell propi. Productes únics i de gran persistència, concebuts per generar sensacions tant en petits com en grans espais. Descobreix-los:\nACTIVA - Ambientadors desodorants\nDosificació manual. Activa és el nom de la línia d’ambientadors desodorants long-lasting dissenyats per generar efectes aromàtics molt intensos i duradors en qualsevol tipus d’àrea. El resultat és una sensació d’higiene contrastada durant períodes de 15 a 30 hores, que redueix dràsticament les males olors.\nL’ús d’aquests perfums es fa indispensable en centres esportius, vestidors, lavabos… i els converteix en grans perfums per a petits espais.\nFRAGANZIA - Ambientadors de colònia\nDosificació manual. A Nítida tenim especial sensibilitat per la nostra línia Fraganzia. Es tracta d’una extensa col·lecció d’ambientadors d’aigua de colònia amb delicioses aromes carregades de personalitat, polvoritzats directament sobre l’ambient\nKLEAR - Higienitzadors ambientals\nDosificació automàtica. Productes únics amb components higienitzadors d’ús ambiental, concebuts per generar perfums intensos i duradors en grans espais amb ventilació escassa o amb gran trànsit de persones.\nLa seva difusió en petites gotes a través dels conductes d’aire condicionat garanteix una frescor sense límits en totes les zones de les teves instal·lacions.\nSCENT LINQ - Tecnologia de microdifusió\nDosificació automàtica – Sistema. De la mà d’una de les empreses capdavanteres en l’àmbit mundial en ambientació i màrqueting sensorial, oferim recanvis amb fragàncies úniques i inigualables, d’alta concentració i en diverses grandàries per als sistemes de microdifusió d’ambients Scent Linq\nKLINBOX - Ambientador neutral ultraconcentrat\nTanmateix, els ambients són part de l’essència Nítida, per la qual cosa la majoria dels nostres productes, siguin per al sector que siguin, incorporen essències aromàtiques úniques que denoten la màxima neteja.\nEscull els productes d’ambientació més convenients per al teu lloc de treball beneficiant-te de la nostra ajuda personalitzada.


Aliments contra el restrenyiment - Consells - Veritas\nEl restrenyiment s’ha convertit en un mal endèmic de les societats occidental que es deu, en gran part, a la tendència al sedentarisme i al consum d’aliments processats i hidrats de carboni refinats. A més, el ritme intestinal es pot veure alterat per altres causes, com les presses, els nervis o els canvis en la rutina habitual. Per solucionar els problemes de peristaltisme intestinal moltes persones abusen dels laxants, ja siguin químics o naturals, que tot i aconseguir un alleujament inmediat irriten l’intestí i creen dependència. Per això, cal actuar des de l’arrel i incloure a la dieta aliments rics en fibra, com els cereals integrals, les verdures, la fruita i els llegums. A més, per mantenir la flora intestinal en bon estat, complementarem la dieta amb probiòtics: iogurt, miso, quefir o xucrut.\nSi vols guanyar regularitat i evitar el restrenyiment hi ha una sèrie d’aliments que no poden faltar al teu rebost.\nPrunes i figues: ja siguin fresques o seques, són unes fruites molt laxants, gràcies a l seu contingut en fibra. Si el restrenyiment és persistent, són més efectives seques i rehidratades. Es deixen en remull durant tota la nit i es prenen en dejú amb la mateixa agua.\nFlocs de civada: la civada és un dels cereals amb més efecte regulador, però aconseguirem un efecte més laxant si la cuinem amb un brou de verdures o bé amb aigua o llet i una mica de mel. La seva fibra soluble suavitza les mucosas del tub digestiu i regula el tracte intestinal de manera natural. Et recomanem aquesta recepta de porridge de flocs de civada per esmorzar.\nLlavors de lli: ja siguin marrons o daurades, les llavors de lli són especialments riques en mucílags, una fibra soluble que afavoreix l’evacuació. Per aconseguir que aquests mucílags actuïn, cal deixar les llavors en remull durant la nit i prendre-les en dejú.\nHàbits que ajuden\nBeu un mínim de dos litres de líquid al dia, principalment aigua.\nEvita els aliments astringents, com el vinagre, l’arròs blanc o el codony.\nEn moments puntuals, pren suplements naturals com el suc d’àloe vera o la infusió d’ortiga verda.